open-index/open-wikipedia-markdown huggingface dataset:
Թոմաս Առնոլդ

**Թոմաս Առնոլդ**, դոկտոր Թոմաս Առնոլդ (), անգլիացի մանկավարժ և անտիկ ժամանակաշրջանի մասնագետ ու կրթական համակարգի բարեփոխիչ։ Պոետի հայրը՝ Մեդյու Առնոլդը, Օլդոս Հաքսլիի նախապապն է։

Նրա ժառանգությունն ներառում է մի քանի հատոր բարոյախրատական քարոզչություն և «Հռոմի պատմությունը» (1838-1843)։

Համարվում է այժմյան նշանակությամբ սպորտ բառի «հայրը»։

## Կենսագրություն
Թոմաս Առնոլդը ծնվել է 1795 թվականի հունիսի 13-ին Մեծ Բրիտանիայի Քաուս քաղաքում։ Սովորել է վինչեսթերյան դպրոցում։

Օքսֆորդում սովորել է հնագույն պատմիչների և փիլիսոփաների մասին։

1819 թվականից ապրել է Լելգեմում, որտեղ սկսել է փիլիսոփա Ֆուկիդիդի բառարանի կազմումը, որը 1830-1835 թվականներին 3 հատորով հրատարակեց Օքսֆորդում։

### Դպրոցի տնօրեն
1827 թվականի ավարտին Թոմասը դառնում է Ռեգբի քաղաքի Ռեգբի փակ դպրոցի տնօրենը։ Այդ ժամանակ դպրոցն ապրում էր բարդ ժամանակներ, երբ աշակերտները հիմնականում սովորում էին լատիներեն և հունարեն։ 1828 թվականին նա ձեռնադրվեց բողոքականների քահանա։

Նա ներմուծեց պատմության, երկրաչափության, ֆրանսերենի և գերմաներենի դասընթացներ։ Ջանում էր երեխաներին սովորեցնելու ինքնուրույն դատողություններ անել և քննադատել, բարոյականության մակարդակը բարձրացնել։

Թոմասն առանձնահատուկ աջակցություն էր ցուցաբերում Մեծ Բրիտանիայի դպրոցական համակարգի բարեփոխմանը։ Ռեգբիական դպրոցի մոդելն օրինակ և խթան դարձավ նմանատիպ դպրոցների համար։

Առնոլդն աջակցում էր արհեստագործական և կրթական միությունների հիմնմանը։

### Տեղափոխություն Օքսֆորդ և վախճան
1841 թվականի դեկտեմբերին նա հրավիրվեց Օքսֆորդ, որտեղ հաջողությամբ դասախոսություններ կարդաց։

Առնոլդի հանկարծակի մահը վրա հասավ 1842 թվականի հունիսի 12-ին Ռագբի քաղաքում։ Նա այդպես էլ չկարողացավ ավարտել «Հռոմի պատմությունը» քառահատոր աշխատությունը։

## Աշխատություններ
«Հռոմի պատմությունը»

## Ծանոթագրություններ

## Գրականություն
* Սթենլի «Առնոլդ Թոմասի կյանքը և գործունեությունը» (2-րդ հատոր, Լոնդոն, 1845 թվական, 9-րդ հրատարակություն, 1868 թվական)
* Ցինցովա «Թոմաս Առնոլդ» (Շտետտին,1869 թվական)

Կատեգորիա:Անգլիացի մանկավարժներ
Կատեգորիա:Անգլիացի պատմաբաններ
Կատեգորիա:Օքսֆորդի համալսարանի շրջանավարտներ
Կատեգորիա:Անգլիացի գիտնականներ
Կատեգորիա:Անգլիացի գրողներ
Ռիտա Սակետտո

**Ռիտա Սակետտո** (, ծննդյան անունը՝ , ), Գերմանիայում ծնված պարուհի, կինոդերասանուհի, սցենարիստ։

## Վաղ կյանք
Մարգերիտա Սակետտոն ծնվել է Մյունխենում։ Հայրը եղել է Վենետիկից, մայրը՝ Ավստրիայում։ Որպես պարուհի կրթվել է Մյունխենում։

## Գործունեություն
մինի|Ռիտա Սակետտոն 1909 թվականին
Սակետտոյի կարիերան որպես պարուհի սկսվել է Վիեննայում, որտեղ նա հայտնի էր արտիստների շրջանում։ 1906 թվականին Գուստավ Կլիմտն ու Կոլոման Մոզերը ձևավորել են նրա ներկայացումների բեմերը։ 1908-1910 թվականներին Լոի Ֆուլլերի հետ մեկնել է միջազգային շրջագայությունների, 1910 թվականին ներկայացում են ունեցել Մետրոպոլիտեն օպերայում։ Նույն թվականին Նյու Յորքի Դարաշրջանի թատրոնում (Century Theatre) հանդես է եկել ներկայացմամբ, որը բեմադրվել է Էդվարդ Գրիգի երաժշտության հիման վրա։ 1916-1918 թվականներին Բեռլինում ղեկավարել է պարի դպրոց, որտեղ նրա սաներից են եղել Ռահել Սանզարան, Անիտա Բերբերը, Հանսի Բուրգը, Վալեսկա Գերտը։ Բեռլինում Սակետտոյի հարևաններից է եղել գիտնական Մաքս Բոռնը, որը հիշում է նրան որպես «շատ գեղեցիկ կին» «շլացնող» աշակերտներով։

Սակետտոն հայտնի է «տանբիլդեր» կոչվող ոճի մշակմամբ, որը ներառում է արվեստի մեծ գործերից պարային մեկնաբանություններ, իսկ զգեստների ձևավորմամբ զբաղվել է անձամբ։ *Theatre* ամսագրից Քերոլայն Վ. Քերը Սակետտոյին 1909 թվականին նկարագրում է որպես «ամբողջովին մարդկային, դյութիչ նաիվությամբ, գայթակղիչ խառնվածքով ու հմայքով»։ Բեն Ալի Հեգգինը ստեղծել է Սակետտոյի դիմանկարը նրա հայտնի հագուստներից մեկով։ Պարային կարիերայի վերելքի տարիներին նա հաճախ էր հյուրընկալվում եվրոպական թագավորական ընտանիքներին, այդ թվում՝ Մարգերիտա Սավոյացուն,  Նիկոլայ II-ի ընտանիքին,  Ալֆոնսո XIII-ին։

Nordisk Film կինոստուդիայի հետ պայմանագրային հիմունքներով 1913-1917 թվականներին Ռիտա Սակետտոն նկարահանվել է դանիական և գերմանական բազմաթիվ համր ֆիլմերում։ ԱՄՆ-ում հայտնի է դարձել «Սպիտակ տիկնոջ ուրվականը» (1914) և «*In the Line of Duty*» (1914) ֆիլմերով։ Գրել է *En Død i Skønhed* (1915) սցենարը, որտեղ հանդես է եկել նաև դերով։

## Անձնական կյանք
37 տարեկանում Ռիտա Սակետտոն ամուսնացել է 24-ամյա լեհ ազնվական և քանդակագործ Ավգուստ Զամոյսկիի հետ՝ դառնալով նրա 4 կանանցից առաջինը։ Սակետտոն մահացել է 1959 թվականին Իտալիայի Ներվի գյուղում, 79-րդ հոբելյանից հետո։

## Ֆիլմեր
;Դերասան
* 1916՝ Den Skønne Evelyn
* 1916՝ Rovedderkoppen
* 1916՝ Fyrstindens skæbne
* 1916՝ Prinzeßchen Krinoline (Det gaadefulde Væsen)
* 1917՝ Sabina
* 1917՝ Die Nixenkönigin
;Սցենարիստ
* 1915՝ En Død i Skønhed

## Գրականություն
* Brygida M. Ochaim, Claudia Balk: Varieté-Tänzerinnen um 1900. Vom Sinnenrausch zur Tanzmoderne, Ausstellung des Deutschen Theatermuseums München 23.10.1998–17.1.1999., Stroemfeld, Frankfurt/M. 1998, ISBN 3-87877-745-0.

## Ծանոթագրություններ

## Արտաքին հղումներ
* Rita Sacchetto's listing on BFI

Կատեգորիա:Գերմանացի կինոդերասանուհիներ
Կատեգորիա:Գերմանացի պարուհիներ
Կատեգորիա:Գերմանացի սցենարիստներ
Մարատ Պետրոսյան

**Մարատ Ալբերտի Պետրոսյան** (), հայ զինծառայող, Հայաստանի զինված ուժերի սպա, քառօրյա պատերազմի մասնակից, «Մարտական խաչ» 1-ին աստիճանի շքանշանշանակիր։

## Կենսագրություն
### Մասնակցությունը քառօրյա պատերազմին

2016 թվականի ապրիլին Մարատ Պետրոսյանը ժամկետային զինծառայող էր Հայաստանի զինված ուժերում։ Լինելով հակատանկային դասակի զինվոր՝ ապրիլի 2-ին իր ֆագոտ զինատեսակով ոչնչացրել է հակառակորդի 2 տանկ։ Եվս 2 տանկ և 1 ՀՄՄ (հետևակի մարտական մեքենա) Մարատը խոցել է ապրիլի 3-ին։ Իսկ ապրիլի 4-ին խոցել է 1 տանկ։

Պատերազմի ընթացքում ցուցաբերած արիություան համար զինակից ընկերները նրան կոչել են «Վարպետ»։

Ապրիլի 19-ին ՀՀ նախագահ Սերժ Սարգսյանը Մարատ Գրիգորյանին քառօրյա պատերազմի ընթացքում ԼՂՀ պետական սահմանը պաշտպանելիս ցուցաբերած արիության ու խիզախության համար պարգևատրել է «Մարտական խաչ» 1-ին աստիճանի շքանշանով։

## Ծանոթագրություններ

## Արտաքին հղումներ
* Մարատ Պետրոսյան. ոչնչացրել է մեր դիրքերը գրոհող հակառակորդի 5 տանկ ե 1 մարտական մեքենա

Կատեգորիա:«Մարտական խաչ» 1-ին աստիճանի շքանշանի ասպետներ
Կատեգորիա:Քառօրյա պատերազմի մասնակիցներ հայկական կողմից
Աբիլինի պարադոքս

**Աբիլինի պարադոքսը** () ներկայացնում է այն գաղափարը, որ մարդկանց խումբը կարող է որոշում ընդունել, որը հակասում է խմբի յուրաքանչյուր անդամի հնարավոր ընտրությանը այն պատճառով, որ յուրաքանչյուր անհատ կարծում է, որ իր նպատակները հակասում են խմբի նպատակներին, այդ պատճառով էլ չի հերքում։

Պարադոքսը նկարագրվել է Ջերի Հարվիի կողմից *The Abilene Paradox and other Meditations on Management* հոդվածում։ Պարադոքսի անվանումը տրվել է այն անեդոտի համաձայն, որը ներկայացվել է այդ հոդվածում.

Այս երևույթը խմբակային մտածողության օրինակ է։ Այն հեշտությամբ բացատրվում է տարատեսակ սոցիոլոգիական գիտություններով, որ ապացուցում են, որ մարդը հազվադեպ է իրականացնում արարքներ, որոնք հակասում են խմբի արարքներին։ Սոցիալական պահող գործոնները հաճախ ճնշում են յուրաքանչյուր անհատի իրական զգացմունքները և ցանկությունների իրագործումը։

Աբիլինի պարադոքսը լայնորեն օգտագործվում է մարքեթինգային և կառավարչական որոշումների ընդունման ժամանակ, թիմբիլդինգում հայտնի է որպես «Թիմում միահամուռ որոշումների ընդունման խաբուսիկ հաջողություն»։

## Տես նաև
* Լռության պարույր

## Ծանոթագրություններ

Կատեգորիա:Պարադոքսներ
Կատեգորիա:Որոշումների կայացում
Կատեգորիա:Սոցիալական հոգեբանություն
Կատեգորիա:Կոնֆորմիզմ
Հիլդեգարդ Նոյման

**Հիլդեգարդ Նոյման** (, ), Ռավենսբրյուկ և Տերեզիենշտադտ համակենտրոնացման ճամբարների ավագ վերակացու։

## Կարիերա
Հիլդեգարդ Նոյմանն իր աշխատանքային ծառայությունը սկսել է Ռավենսբրյուկ համակենտրոնացման ճամբարում 1944 թվականի հոկտեմբեր ամսից՝ միանգամից դառնալով ավագ վերակացու։ Քանի որ վերջինս լավ էր աշխատում նրան տեղափոխում են Տերեզիենշտադտ համակենտրոնացման ճամբար՝ որպես բոլոր վերակացուների ղեկավար։ Հիլդեգարդը, ըստ ճամբարների կալանավորների, դաժան և անողոք անձնավորություն էր։

Նոյմանը վերահսկում էր տասից երեսուն կին-ոստիկանների և ավելի քան քսան հազար կին-կալանավորների։ Տերեզիենշտադտ համակենտրոնացման ճամբարից կազմակերպել է ավելի քան 40 000 կանաց ու երեխաների տեղափոխությունը Օսվենցիմ և Բերգեն-Բելզեն մահվան ճամբարներ, որտեղ նրանց մեծամասնությունը սպանվեց։ Ըստ հետազոտողների, ավելի քան հարյուր հազար հրեաներ են արտաքսվել Տերեզիենշտադտից և սպանվել Օսվենցիմում ու Բերգեն-Բելզենում, իսկ 55 000 մարդ սպանվել է հենց Տերեզիենշտադտում։

Հիլդեգարդ Նոյմանը լքել է համակենտրոնացման ճամբարը 1945 թվականի մայիս ամսին։ Իր բազում հանցագործությունների համար երբևէ չի դատապարտվել։ Ըստ որոշ աղբյուրների մահացել է 2011 թվականի մայիսի 5-ին՝ 92 տարեկան հասակում՝ Միացյալ Նահանգներում։

## Ծանոթագրություններ

## Արտաքին հղումներ
* 1943:Death and Resistance , pp.&nbsp;419,*The Holocaust Chronicle*
* La catena di comando degli aguzzini (Italian),Il lager di Theresienstadt — [pp.&nbsp;5–7], Olokaustos.org
* 
* 

Կատեգորիա:Հոլոքոստի հանցագործներ
Կատեգորիա:Գերմանացի ռազմական գործիչներ
Կատեգորիա:Երկարակյացներ
Ջուլայ

right|thumb|270px| Յուլայի տոնակատարությունը 2007 թվականի
**Ջուլայ** ( - Հուլիս) կամ **Ջուլայ մորնինգ** ( - Հուլիսի առավոտ)՝  Բուլղարիայում  ընդունված երիտասարդական ավանդական տոն, որը սկսել է հիպիական շարժումից։ Տոնվում է հուլիսի 1-ին։ Տոնակատարության անվանումը վերցված է Յուրայա Հիփ խմբի Ջուլայ մորնինգ երգի անվանումից, որը հնչում է հուլիսի 1-ին Բուլղարիայի բոլոր ռադիկայաններով։ Սա նոր տոն է, որը երիտասարդության ուժերով սկսում է մեծ ժողովրդականություն վայելել։

## Տոնակատարություն
Հուլիսի 1-ի գիշերը Բուլղարիայի բոլոր ծայրերից երիտասարդների տարբեր խմբեր հավաքվում են Սև ծովի ափին։ Նրանք դիմավորում են լուսաբացը ծովափին, երգելով ու պարելով։ Այժմ տոնում են Կամեն Բրյագ գյուղի ծովափնյա ժայռի մոտ, որտեղ Բուլղարիայում արևը առաջինն է երևում։ Տոնակատարությանը մի քանի անգամ մասնակցել է Յուրայա Հիփը։

Այժմ Ջուլայը տոնում են ոչ միայն ծովափին այլ բազմաթիվ բաց տարածքներում, գետերի, ջրավազանների և բարձունքների մոտ։

Նոր մասնակիցների հետ, ովքեր տեղյակ չեն բողոքի և պայքարի պատմությանը, անհամաձայնություններ են ծագել, և նրանցից առանձնանալու նպատակով հիպիների մի մասը՝ «Հին հիպի» երաժշտական խմբի առաջարկով սկսել են հավաքվել հունիսի 30-ի երեկոյան՝։

## Պատմություն
Տոնակատարության ծագման պատմությունը հստակ չէ։ Ըստ վարկածներից մեկի այն ծագել է Վառնայում 1980 թվականին, որպես հիպի փառատոն, իսկ հետո տեղափոխվել է Ցարևո մունիցիպալիտետի Վարվարա գյուղ։

Մեկ այլ վարկած պնդում է, թե 1971 թվականի հուլիսի 1-ին՝ լեգենդար «Հուլիսի առավոտը» երգի հեռարձակվելուց հետո, մի խումբ հիպիներ հավաքվել են Սև ծովի ափին, երգել երգը, և այս ամենը վերածվել է բողոքի գործողության ընդդեմ կոմունիստական կուսակցության

Ըստ մեկ այլ վարկածի տոնակատարությունը ծագել է 1980-ական թվականներին, այլ ոչ 1971 թվականին, որպես ընդդիմադիր շարժում սոցիալիստական կարգերին։ Թեև ոչ մի  կազմակերպված ցույցի մասին գրառումներ չկան։ Ոչ ֆորմալ և առանձին շքերթներ են եղել որպես` հեփինինգներ (): Ըստ Սերբիայի, Մակեդոնիայի և Բուլղարիայի ենթմշակույթները ուսումնասիրող Նիկոլա Բոժիլովիչը պնդում է, որ տոնը երիտասարդության ենթամշակութային «ես»-ի բողոքն էր իշխանության դեմ և հակադրումը կանոններին։  Շատ երիտասարդներ, որպես բողոք համակրում էին հիպիական շարժմանը և տարված էին ռոք երաժշտությամբ։ Բուլղարիան, որպես սոցիալիստական երկիր երկաթյա վարագույրի ետևում էր, չուներ երաժշտական շուկա և երիտասարդները լսում էին արևմտյան էստրադայի երգերից, որոնցից էր Յուրայա հիփի «Հուլիսի առավոտը»։

Պնդումներ կան, թե տոնակատարությունը այժմ կորցրել է իր բողոքի և պայքարի իմաստը, որ շատ մասնակիցներ չգիտեն, թե ինչ պայմաններում է ծագել այն, և որ չգիտեն երգի հեղինակների մասին։ Բայց առավոտյան արևի առաջին շողերին դիմավորելը և դրա հետ կապված հուզումները մարդկանց ի մի են բերում և դրդում մասնակցել տոնակտարությանը։

Այսօր շատերը օգտագործում են տոնակատարությունը, որպես քաղաքից և քաղաքակրթությունից որոշ ժամանակ հեռանալու առիթ։

## Ծանոթագրություններ

Կատեգորիա:Բուլղարիայի տոներ
Կատեգորիա:Հիփիների շարժում
Կատեգորիա:Հուլիսի 1
Տոտտենհեմ Հոտսպուր մարզադաշտ

**Տոտտենհեմ Հոտսպուր մարզադաշտ**, Տոտտենհեմ Հոտսպուր ֆուտբոլային ակումբի կառուցվող մարզադաշտ Հյուսիսային Լոնդոնում։ Նախատեսված է մարզադաշտում ունենալ 62,062 նստատեղ, որով այն կլինի Անգլիայի Պրեմիեր Լիգայի երրորդ ամենամեծ մարզադաշտը՝ Օլդ Թրաֆորդից և Օլիմպիական մարզադաշտից հետո։ Այն իրենից կներկայացնի բազմաֆունկցիոնալ մազրադաշտ, որը ֆուտբոլային խաղերից բացի կարող է ընդունել նաև ամերիկյան ֆուտբոլի խաղեր և համերգային միջոցառումներ։

Մարզադաշտի կառուցումը «Northumberland» զարգացման ծրագրի առանցքային շինարարությունն է։ Նախագիծն իրականանում է արդեն քանդված Ուայթ Հարթ Լեյն մարզադաշտի տեղում։ Նախագծի մասին առաջին անգամ խոսվել է 2008 թվականին, սակայն մի քանի անգամ հետաձգվել է նոր մարզադաշտի կառուցումը։ Շինարարական աշխատանքները սկսել են 2015 թվականին։

## Տրանսպորտ
Մարզադաշտը հասանելի է Լոնդոնի վերգետնյա և ստորգետնյա մետրոների, ինչպես նաև ազգային երկաթգծի Seven Sisters, Tottenham Hale, Northumberland Park և White Hart Lane կայարաններով։ Ամենամոտը Ուայթ Հարթ Լեյն կայարանն է, որը վերակառուցվում է։

Մարզադաշտի հարևանությամբ անցնում են նաև քաղաքային ավտոբուսներ։ Խաղերի օրերին լրացուցիչ երթուղիներ են գործում դեպի մարզադաշտ։

## Ծանոթագրություններ

## Արտաքին հղումներ
* Տոտտենհեմ Հոտսպուր մարզադաշտի կայք 

Կատեգորիա:2019 հիմնադրումներ
Կատեգորիա:Լոնդոնի շենքեր և կառույցներ
Կատեգորիա:Սպորտը Լոնդոնում
Ռոսիա Մոլ

**Ռոսիա Մոլ**, առևտրի և զվարճանքի բազմաֆունկցիոնալ կենտրոն Երևանի Կենտրոն վարչական շրջանում` Տիգրան Մեծի պողոտայում։ Բացվել է 2016 թվականի մարտի 5-ին։ Կառուցվել է «Սիլ Կապիտալ» ՍՊԸ-ի կողմից։

## Տվյալներ
Առևտրի կենտրոնն ունի 5 մուտք` Տիգրան Մեծի պողոտայից (3), Խորենացու փողոցից, անմիջական մուտք Երևանի մետրոպոլիտենի Զորավար Անդրանիկ կայարանից։ Կառույցը գտնվում է փոքր կենտրոնում, ունի 7 հարկ և զբաղեցնում է 20000 քմ առևտրային տարածք։ Այն հագեցած է գերժամանակակից սարքավորումներով, անվտանգության և հակահրդեհային համակարգերով։ Ֆինանսավորումը իրականացվել է հիմնականում միջազգային ֆինանսական կառույցների վարկային ծրագրերից, ինչպես նաև Սուքիասյան ընտանիքի անձնական միջոցներից։
Մոլում կան երկկողմանի ավտոկայանատեղիներ՝ Տիգրան Մեծի պողոտայում և Խորենացու փողոցում։

2021 թվականից Ռոսիա մոլին կից մեկնարկել է  A դասի գերժամանակակից բիզնես կենտրոնի կառուցումը, որի տարածքը կազմում է 14000 քմ։ Բիզնես կենտոնը ամբողջությամբ շահագործման է հանձնվելու 2024 թվականին։

;Մոլում գործում են`
* Մանկական համալիր` Play Space
* Foodetory
* Nav Coffeeshop
* Carrefour
* OVS
* Terranova
* LC Waikiki
* VLV centre
* Miniso
* Zarina
* Kari
* Uno Shoes
* Ankasa
* Bookinist
* Mary Parfume
* Mobile Centre
* Real Store
* Karkatan
* Black Style
* Vernissage

## Տես նաև
* Ռոսիա կինոթատրոն

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2016 հիմնադրումներ Հայաստանում
Կատեգորիա:2016 հիմնադրված առևտրի կենտրոններ
Կատեգորիա:Երևանի առևտրի կենտրոններ
Կատեգորիա:Երևանի շենքեր և կառույցներ
Պիգալ

[250px|մինի|ձախից|[Մուլեն Ռուժ կաբարեն]]
**Պիգալ** (), Պիգալ հրապարակի շուրջը տարածվող կարմիր լապտերների թաղամաս Ֆրանսիայի մայրաքաղաք Փարիզում։ Գտնվում է 9-րդ և 18-րդ շրջանների սահմանին։ Հրապարակը այդպես է կոչվել ի պատիվ ֆրանսիացի քանդակագործ Ժան-Բատիստ Պիգալի (1714-1785 թթ.): Գոյություն ունի թաղամասի անվան ստուգաբանության ևս մեկ տարբերակ, ըստ որի՝ այն առաջացել է Երկրորդ համաշխարհային պատերազմի ժամանակ Փարիզում գտնվող դաշնակից զորքերի զինվորների գործածած Pig Alley (Խոզային ծառուղի) արտահայտությունից։
250px|մինի|Պիգալ թաղամասի շենքերից մեկը
Մի ժամանակ փարիզցիներին և քաղաքի հյուրերին Պիգալ թաղամաս էին հրապուրում-բերում արգելված զվարճանքները, ինչպես, օրինակ, բարքերի ազատությամբ հռչակված Մուլեն Ռուժ, Divan Du Monde կաբարեները, «Գրան Գինյոլ» սարսափ-թատրոնը (վերջինս ներկայումս փակված է)... Մեր օրերում Պիգալը համբավվել է նաև բազմաքանակ սեքս շոփերով, որոնք գտնվում են նույնանուն հրապարակի և գլխավոր փողոցների վրա։ Դրանց հարող նրբանցքները լեփ-լեցուն են անառականոցներով։

Պիգալ հրապարակի հարավային մասը զբաղեցնում են երաժշտական խանութները, որտեղ վաճառվում են երաժշտական գործիքներ ու հարակից պարագաներ։

Նշանավոր նկարիչ Անրի Թուլուզ-Լոտրեկի արվեստանոցը գտնվել է այս թաղամասում։ Այդ արվեստագետը հաճախ էր լինում Մուլեն Ռուժում, նկարում անբարո կանանց, Մոնմարտրի կաբարեների կյանքը... Ժամանակին Պիգալում են ապրել նաև Պաբլո Պիկասոն, Վինսենթ վան Գոգը, Մորիս Նյումոնը, Անդրե Բրետոնը... 1928 թվականին Ջոզեֆին Բեյքերը վերջինիս բնակարանի հարևանությամբ բացել է իր համբավավոր գիշերային ակումբը։ Դրանից ոչ հեռու՝ Espace Dali թանգարանն է, որտեղ ցուցադրվում են Սալվադոր Դալիի ստեղծագործությունները։ Թաղամասի դիմագծին բնորոշ տեսարժան վայրերից է այստեղ գտնվող էրոտիկայի թանգարանը։ 
Պիգալի հայտնի գիշերային ակումբներից մեկն էլ՝ ծնունդով ամերիկացի երգիչ Ադելաիդա Հոլի կողմից 1938 թվականին Rue Pigalle, 73 հասցեում բացված La Grosse Pomme-ը՝ «Մեծ խնձորն» է։ 1930-ական թվականների վերջերի գիշերային մյուս ակումբներից հիշատակման է արժանի նաև Caravan-ը, որտեղ ժամանակին նվագել է Ջանգո Ռայնհարդը։

Պիգալ կարելի է հասնել մետրոյով կամ «Մոնմարտրոբյուս» ավտոբուսով, որի վերջին կանգառը այս թաղամասում է։

## Գրականություն
* Claude Dubois, *La Rue Pigalle, la place : la ville aimante se meurt*, Paris, Jean-Paul Rocher, 2011, 111 .

## Ծանոթագրություններ

## Արտաքին հղումներ
*Review of Pigalle 
*Information about Pigalle

Կատեգորիա:Փարիզ
Մանժոֆրուա

**Մանժոֆրուա** ֆրանսիացի մարշալ Լուի Ժորժ Էրազմ դը Կոնտադի առանձնատունը, որը գտնվում է Ֆրանսիայի Մեյն դը լուա դեպարտամենտում։

## Պատմություն
1676 թվականին Էրազմ դը Կոնտադը սեփականության իրավունքով ձեռք է բերել այս կալվածքը։  1772 թվականին Ալսասի նահանգապետ Մարշալ Լուի Ժորժ Էրսմա դե Կոնտադեսը որոշեց վերակառուցել դղյակը որպես առանձնատուն։ Որպես ճարտարապետ նա ընտրում է Ժան Բենոետ-Վինսենթ Բարրիին, ով աշխատում էր տեղական ճարտարապետ Սիմիերի հետ։
Մարշալը Անջուից հեռու էր, աշխատանքով հիմնականում զբաղվում էր իր որդի` լե Մարկիս դը Կոնտադեսը, իր հարս` Ջուլի Կոնտադես դե Մարանցին, նրա դուստր` Հելեն Հերարդին և  Էռասմա դե Կոնտադեսի կինը` Մարի-Մարջերիտին Մագոն դե Լա Լանդենը։ Վերանորոգման աշխատանքները տևեց երեք տարի։
Հին դղյակը այրվել էր, սակայն Բարրին գնահատում է դղյակի ձևը և պահում երկու աշտարակները, ինչպես նաև մատուռը, որը թվագրված է 1543 թվականին։
Շենքը հրաշքով փրկվում է Ֆրանսիական հեղափոխությանից և Վանդեական պատերազմներից՝ պահպանելով իր ընդհանուր տեսքը, հարակից գյուղատնտեսական կառույցները, մատուռը և այգին։ Այն նաև պահպանեց իր արխիվները և կահավորանքը, որը ուսումնասիրվել է Պիեր Վերլեթի կողմից։

## Ճարտարապետություն
Առանձնատունն ունի վեց հյուրասենյակ և քսան սենյակ, հսկայական այգի, որի ճակատն ուղղված է դեպի արևելք։ Եվս երկու սրահներ գտնվում են բակում և այգում։ Հյուրասենյակը օվալաձև է։ Մեծ աստիճանները տեղադրված են սենյակի երկու անկյուններում։ 
Մարշալի աշխատանքային սենյակը կառուցվել է առանձնատան հարավային կողմում։ Առանձնատան պատերը զարդարված են գեղեցիկ աղջիկների դիմանկարներով։ 
1984 թվականի հոկտեմբերի ութին առանձնատունն իր ողջ հմայքով, այգիններով և մատուռով դասվել է որպես պատմական հուշահամալիր։ 
1966 թվականին Մարսել Բլուվալի «Սեր և հնարավորություն» ֆիլմը նկարահանվել է Մանժոֆրուա առանձնատանը։

## Ծանոթագրություններ

## Արտաքին հղումներ
* Պատմություն և նկարագրություն  

Կատեգորիա:Կլասիցիզմի ճարտարապետություն
IOS 12

**iOS 12**, Apple-ի արտադրած iOS օպերացիոն համակարգի iOS 11 օպերացիոն համակարգի իրավահաջորդն է։ Օպերացիոն համակարգը ներկայացվել է 2018 թվականի հունիսի 4-ին համաշխարհային զարգացման կոնֆերանսում։

## Հավելվածների առանձնահատկություններ
### FaceTime
FaceTime-ի նոր թարմացմամբ միանգամից 32 մարդ կարող է իրար հետ միանալ։ FaceTime-ով կարելի է արդեն Animoji և Memoji օգտագործել։

### Notifications
Ծանուցումները այժմ խմբավորված են և ունեն «կառավարել» էջանշանը, թարմացվել է հանգիստ թողելու կոճակը։

### Apple Books
iBooks-ը վերանվանվել է Apple Books: Թարմացվել է Discover Tab, Book Store և այլ բաժինները։

### Voice Memos & Stocks
Voice Memos & Stocks-ը այժմ հասանելի է նաև iPad-ներում և ինտեգրվել է Apple News-ում։

## Շահագործվող սարքեր

#### [[iPhone]]
* iPhone 5s
* iPhone 6
* iPhone 6 Plus
* iPhone 6s
* iPhone 6s Plus
* iPhone 7
* iPhone 7 Plus
* iPhone 8
* iPhone 8 Plus
* iPhone X

### iPod Touch
*iPod Touch (6th generation)

### [[iPad]]
*iPad Air
*iPad Air 2
*iPad (2017)
*iPad (2018)
*iPad Mini 2
*iPad Mini 3
*iPad Mini 4
*iPad Pro (9.7-inch)
*iPad Pro (10.5-inch)
*iPad Pro (12.9-inch 1st generation)
*iPad Pro (12.9-inch 2nd generation)

## Տես նաև
* iOS
* iOS 11

## Ծանոթագրություններ

Կատեգորիա:2018 հայտնված արտադրանքներ
Կատեգորիա:Ծրագրային ապահովում այբբենական կարգով
Կատեգորիա:Օպերացիոն համակարգեր
Կատեգորիա:Օպերացիոն համակարգեր բջջային հեռախոսների համար
Լիդիան Ինթերնեյշնլ

**Լիդիան Ինթերնեյշնլը** բաց բաժնետիրական ընկերություն է, որը ցուցակված է Տորոնտոյի ֆոնդային բորսայում։

Լիդիան Ինթերնեյշնլը երկրաբանահետախուզական և հանքարդյունաբերական ընկերություն է, որը կենտրոնացած է Ամուլսարի հանքավայրը շահագործելու ուղղությամբ։ Լիդիանը ունի նաև Վրաստանում ոսկու հետախուզական «Քելա» նախագիծ, բայց այս պահին այն գտնվում է սառեցված վիճակում։

Լիդիան Ինթերնեյշնլը Հայաստանում իր գործունեությունը իրականացնում է իր դուստր Լիդիան Արմենիա ընկերության միջոցով։ Ըստ Հայաստանի Տնտեսական զարգացման և ներդրումների նախարար Սուրեն Կարայանի՝ Ամուլսարի ներդրումային ծրագրի իրականացման դեպքում վերջինիս ազդեցությունը Հայաստանի տնտեսության վրա կլինի մոտ 2% ՀՆԱ-ի աճի տարեկան կտրվածքով։

«Լիդիան Ինթերնեյշնլ» ընկերության բաժնետերեր են Միջազգային ֆինանսական կորպորացիան, Վերակառուցման և զարգացման եվրոպական բանկը, Amber Capital, Franklin Resources, Donald Smith Value Fund LP, Sprott Resources, Van Eck և բազմաթիվ այլ ինստիտուցիոնալ և մասնավոր ներդրողներ։

## Տես նաև
* Ամուլսարի հանքավայր
* Լիդիան Արմենիա
* Ամուլսար

## Ծանոթագրություններ

Կատեգորիա:Հայաստանի ընկերություններ
Ֆրանսիայի պատմական երկրամասեր

'''Ֆրանսիական թագավորությունը''' ավանդաբար բաժանված է եղել մարզերի, որոնք ստեղծվել են 1790 թվականի մարտի 4-ին՝ վարչատարածքային բաժանման վերանայումից հետո (դեպարտամենտներին փոխարինեցին մարզերը)։ Այդ ժամանակահատվածում Ֆրանսիայի մարզերը մոտավորապես համարժեք էին միապետական Անգլիայի պատմական դքսություններին։ Ֆրանսիացի ժողովրդի կազմավորումը պատմական նախահայրենիքում ընթացել է հազարավոր տարիների ընթացքում։ Այդ գործընթացների արդյունքում ձևավորվել է Ֆրանսիայի պատմական երկրամասերը՝ իրեն բնորոշ ազգաբնակչությամբ և կառավարման համակարգերով։

Պատմական զարգացման արդյունքում մարզերից յուրաքանչյուրը ձեռք է բերել սեփական ավատատիրական ավանդույթները, առանձնահատկությունները, հարկային համակարգն ու մեթոդները, ռոյալիստականությունը։ Այս տարանջատումը խոչընդոտ է հանդիսացել Փարիզի կողմից երկրի դյուրին և արդյունավետ կառավարման համար։ Ֆրանսիական հեղափոխության առաջին տարիների ընթացքում, փորձելով կենտրոնացնել երկրի ողջ վարչակազմը և հեռացնել ֆրանսիական ազնվականության ազդեցությունը երկրի ողջ տարածքից, նահանգային համակարգի ամբողջությունը վերացվել է և փոխարինվել այսօր օգտագործվող դեպարտամենտական համակարգով։ Այնուամենայնիվ, նույնիսկ Ֆրանսիայի մերօրյա վարչական բաժանման դեպքում հաշվի է առնվել պատմական երկրամասերի սահմանների գործոնը։

## Ֆրանսիայի նախկին նահանգների ցանկը
Ստորև ներկայացված ցանկը ցույց է տալիս Ֆրանսիայի խոշոր գավառները հեղափոխության լուծարման ժամանակ։ Գլխավոր քաղաքները ցուցադրվում են փակագծերում։

# Իլ դը Ֆրանս (Փարիզ)
# Բերրի (Բուրժ)                                                                                                                         
# Օռլեան (Օռլեան)
# Նորմանդիա (Ռուան)
# Լանգեդոկ (Թուլուզ)
# Լիոննիս (Լիոն)
# Դաֆին (Գրենոբլ)                                                                                                                                          
# Շամպայն (Տրուա)
# Աունիս (Լա Ռոշել)
# Սենտունջ (Սենտ)
# Պուատու (Պուատիե)
# Գուեն (Բորդո)
# Բուրգունդիա (Դիժոն)
# Պիկարդիա (Ամյեն)
# Անջո (Անժե)
# Պրովանս (Էքս ան Պրովանս)
# Անգումա (Անգուլեմ)
# Բուրբոն (Մուլեն)
# Մարշ (Գերա)
# Բրիթանի (Ռեն)
# Մեյն (Լե Ման)
# Տուրեն (Տուր)
# Լիմուզին (Լիմոժ)
# Ֆուա (Ֆուա)
# Օվերն (Կլերմոն Ֆերան)
# Բիրն (Պաու)
# Էլզաս (Ստրասբուրգ)                                                                                                                    
# Արտոիս (Արրաս)
# Ռոսելյո (Պերպինյան)
# Ֆրանսիական Ֆլանդրիան (Լիլ)
# Ֆրանշ Կոնտե (Բեզանսոն)
# Լոուրինեի դուստրը (Նանսի)
# Կորսիկա (Այաչչո)
Այն տարածքները, որոնք Ֆրանսիական թագավորության մաս չեն կազմել, սակայն Ֆրանսիայի ժամանակակից պետականության մասն են կազմում`
:34. Նիվերն (Նևր)                                                                                                                         
:35. Պապական մարզ (Ավինյոն)
:36. Ազատ կայսերական քաղաք (Մյուլուզ)
:37. Սավոյա (Չամբրին)
:38. Նիսիայի նահանգը (Նիս)
:39. Մոնբելյարի շրջան (Մոնբելյարդ)

## Տես նաև

* Ֆրանսիայի վարչական բաժանում
* Ֆրանսիայի անդրծովյան տարածքներ

## Ծանոթագրություններ

Կատեգորիա:Ֆրանսիայի պատմական տարածքներ
Կատեգորիա:Ֆրանսիայի երկրամասեր
Կատեգորիա:Ֆրանսիայի պատմություն
Կատեգորիա:Պատմական մարզեր
Աբուլֆաս Կարաև

**Աբուլֆաս Կարաև** (, ), ադրբեջանցի քաղաքական և պետական գործից է, Ադրբեջանի մշակույթի նախարարը;

## Կենսագրություն
Աբուլֆաս Մուրալ  օղլի  Կարաևը ծնվել է 1956 թվականի նոյեմբերի 13-ին Բաքվում։ 1963-1973 թվականներին սովորել է Բաքվիի 23 միջնակարգ դպրոցում։ 1973-1978 թվականներին սովորել է Ադրբեջանի Օտար Լեզուների մանկավարժական ինստիտուտում ստացել է բակալավրի աստիճան։ 1978 թվականին աշխատել է Սաաթլի շրջանի Մ. Ազիզբեկովի անվան միջնակարգ դպրոցում որպես անգլերենի ուսուցիչ։ Գիտությունների ազգային ակադեմիայում  1989-1992 թվականներին սովորել է ասպիրանտուրայում։ 1992 թվականի հունվարին ստացել է «փիլիսոփայական գիտությունների թեկնածուի» գիտական աստիճան։

Ամուսնացած է, ունի մեկ երեխա։

## Աշխատանքային գործունեություն
* 1992 թվականին նա աշխատել է Ռուսաստանի կառավարման ակադեմիայում որպես ուսուցիչ ոլորտում մարքեթինգի և կառավարման։ 
* 1992-1993 թթ. եղել է Բաքվի Քաղաքագիտության և սոցիալական կառավարման ինստիտուտի մշակութային հետազոտությունների ամբիոնի ավագ դասախոս։
* 1993-1994 թթ. աշխատել է «IMPROTEKS Commers» ընկերությունում որպես  տնօրեն։
* 1994-2001 թթ. եղել է Ադրբեջանի Հանրապետության երիտասարդության և սպորտի նախարար։
* 2001-2006 թթ. եղել է Ադրբեջանի Հանրապետության Երիտասարդության, Սպորտի և Զբոսաշրջության նախարար։
* 2006 - 2018 թթ. Եղել է Ադրբեջանի Հանրապետության Մշակույթի և Զբոսաշրջության նախարար։
* 2018 թվականին նշանակվել է Ադրբեջանի Հանրապետության մշակույթի նախարար։

## Պարգևներ

## Ծանոթագրություններ

Կատեգորիա:Ադրբեջանի նախարարներ
Պոգրի սաֆարի

**Պոգրի սաֆարի** (), կենդանաբանական այգի և զվարճանքների կենտրոն, որը գտնվում է Ֆրանսիայի Հանրապետության Օվերն Ռոն Ալպեր երկրամասի Արդեշի դեպարտամենտի Պոգր փոքրիկ բնակավայրում։ Համարվում է Արդեշի դեպարտամենտի ամենազբոսաշրջային օբյեկտներից մեկը, որի ընդհանուր տարածքը կազմում է շուրջ 80 հեկտար։

Հիմնադրվել է 1974 թվականին՝ ֆրանսիացի ձեռնարկատեր և ներդրող Պաու դե Լա Պանուսի կողմից։ Ներկայումս այն հանդիսանում է պետության սեփականությունը։ Կենդանաբանական այգին համալրված է շուրջ 120 տեսակի 800 կենդանիներով, այդ թվում՝ կաթնասուններով (ծովային ևս), վայրի թռչուններով, սողուններով, երկկենցաղներով և ձկներով։ Պոգրի սաֆարին կենդանաբանական այգիների և ակվարիումների համաշխարհային և եվրոպական ասոցիացիաների անդամ է և համապատասխանում է բոլոր միջազգային չափանիշներին։

## Տես նաև
* Զբոսաշրջությունը Ֆրանսիայում

## Պատկերասրահ
**Այգու կենսաբազմազանություն**

Պատկեր:Tatou Safari de Peaugres 07082017 2.jpg|Վեցզոտանի զրահակիր *(Euphractus sexcinctus)*՝ Հարավային Ամերիկայի բնաշխարհիկ
Պատկեր:Otarie - 2 (3).JPG|Սովորական փոկ` *(Phoca vitulina)*՝ տարածված են Հյուսիսային Սառուցյալ օվկիանոսի ջրերում
Պատկեր:Hyène Tachetée.jpg|Բորենի *(Hyaenidae)*` տարածված է Աֆրիկայում և Ասիայում


## Ծանոթագրություններ

Կատեգորիա:Ֆրանսիայի կենդանաբանական այգիներ
Չերկասկայայի-Բասկակովի քաղաքային դաստակերտ

**Չերկասկայայի-Բասկակովի քաղաքային դաստակերտ** (), ճարտարապետության հուշարձան Մոսկվայում։ Հասցեն՝ Բոլշայա Նիկիտսկայա փողոց, տուն 44, շինություն 2։

## Պատմություն
Շենքը կառուցվել է XIX դարի առաջին կեսին։ Դաստակերտի արտաքին տեսքը պահպանվել է մինչև մեր օրերը գրեթե անփոփոխ վիճակում։

Շենքի առաջին հայտնի սեփականատերերը XIX դարի կեսերին, ըստ պահպանված տեղեկությունների, եղել են Ռիմսկի-Կորսակով հայտնի ազգանվան կրողները։

1874 թվականին դաստակերտի սեփականատեր է դարձել Սոֆյա Պետրովնա Նարիշկինան՝ պետական խորհրդական և սենեկապետ Կոնստանտին Պավլովիչ Նարիշկինի կինը։ Այս ամուսնությունն առաջացրել է բուռն արձագանք աշխարհիկ հասարակության մեջ։

Սկսած 1896 թվականից ճարտարապետական շինությունը պատկանել է Պլոտիցիններին, որոնց օրոք, ամենայն հավանականությամբ, առանձնատան ձախ կողմում կառուցվել է շքամուտք։

1901 թվականին դաստակերտն անցել է Մոսկվայի պատվավոր քաղաքացի Ա. Ն. Մամանտովի այրուն՝ Տատյանա Ալեքսեևնա Մամոնտովային։

Դաստակերտի հաջորդ սեփականատերն է դարձել Վասիլի Ստեպանովիչ Բասկակովը։ Նրա կողմից դաստակերտը ձեռք բերելու ստույգ տարեթիվը մեզ չի հասել։

1917 թվականին շինության բնակարաններից մեկը վարձակալել է ռուս հեղափոխական անարխիստ և գիտնական, աշխարհագրագետ, գեոմորֆոլոգ, պատմաբան, հրապարակախոս Պյոտր Ալեքսեևիչ Կրոպոտկինը։

Ներկայումս դաստակերտի շենքը մշակութային ժառանգության դաշնային նշանակության օբյեկտ է (գրանցման համար՝ 771510305770016)։

## Ծանոթագրություններ

## Աղբյուրներ

* Городская усадьба, первая половина XIX века — Знаменитые и известные исторические здания и дома Москвы
* ДЕПАРТАМЕНТ КУЛЬТУРНОГО НАСЛЕДИЯ ГОРОДА МОСКВЫ — Городская усадьба, 1-я пол. XIX в.

Կատեգորիա:Մոսկվայի շենքեր և կառույցներ
Հոբելյանական կամուրջ (Կալինինգրադ)

**Հոբելյանական կամուրջ** (), հետիոտնային բացովի կամուրջ Կալինինգրադում, Պրեգոլյա գետի վրա։ Կամուրջը բացվել է  2005 թվականի հուլիսի 1-ին, քաղաքի 750-ամյա հոբելյանի կապակցությամբ և անվանվել այս հոբելյանի պատվին։ Կամուրջը կապում է Օկտյաբրսկայա և Էպրոնովսկայա փողոցները։ Կամուրջը «Ռիբնայա դերեվնյա» համալիրի մի մասն է։ Կամրջի նախագծի հեղինակն է ճարտարապետ Ալեքսանդր Բաշինը։

Կամուրջը կառուցվել է պատերազմի ընթացքում ավերված Կայսերական կամրջի սյուների վրա ():

## Կամրջի նկարագրություն
Կամուրջը եռաթռիչք է, միջին թռիչքը բացվում է նավերի անցման համար։ Կամրջի ընդհանուր երկարությունը մոտավորապես 70 մետր է, որից 24 մետր կողային թռիչքներում, 18,5՝ միջինում։

Հոբելյանական կամուրջը կառուցվել է 1905 թվականին կառուցված նախկին Կայսերական (Kaiser-Brucke) կամրջասյուների վրա, ավերվել է Երկրորդ համաշխարհային պատերազմի ընթացքում և հետագայում չի վերականգնվել։ Իր նախորդի համեմատ, Հոբելյանական կամուրջը որոշ չափով նեղ է (6 մետր 11 մետրի փոխարեն) և ավելի բարձր, ինչը հնարավորություն է տալիս փոքր նավերին անցնել առանց կամրջի բացվելու։ Սակայն Հոբելյանական կամրջի ընդհանուր տեսքը հիշեցնում է Հոբելյանական կամրջին։

Կամուրջը զարդարված է ցանցկեն լապտերներով և ցանկապատով։

Ըստ հաշվարկի՝ կամուրջը պետք է դիմակայի 6-7 հոգու յուրաքանչյուր քառակուսի մետրի համար։ Կամուրջը փորձարկելու համար ութ տոննա քաշով երկու դատարկ կամազներ քշեցին։ Սա միակ դեպքն էր, երբ կամրջով մեքենաներ են շարժվել։

Կամրջի մոտ կա կամրջատուն, որտեղ կա կամրջի մասերի միմյանցից զատման մեխանիզմներ։

## Տես նաև
* Քյոնիգսբերգի յոթ կամուրջները

## Ծանոթագրություններ

## Արտաքին հղումներ
* Галина ВИННИЦКАЯ, Антон ХОМЕНКО, Андрей ГЕРАСЬКИН. Юбилейный счёт пошёл на часы // газета «Каскад» N 114 стр. 2,3 от 30.06.05

Կատեգորիա:Կալինինգրադի կամուրջներ
Կատեգորիա:Հետիոտնային կամուրջներ
Սեյրանուհի Գեղամյան

**Սեյրանուհի Հայկազի Գեղամյան** (), հայ արձակագիր, արվեստաբան։ Հայաստանի գրողների միության անդամ է։

## Կենսագրություն
Սեյրանուհի Գեղամյանը ծնվել է 1952 թվականին Հայաստանի Գյամրեզ (այժմ՝ Հայաստանի Կոտայքի մարզի Կամարիս) գյուղում։ 1973 թվականին ավարտել է Երևանի պետական համալսարանի բանասիրական ֆակուլտետի ժուռնալիստիկայի բաժինը։ Աշխատանքային գործունեությունն սկսել է 1973 թվականից, Աբովյանի շրջգործկոմի մշակույթի բաժնում։ 1977-1992 թվականներին աշխատել է Սփյուռքահայության հետ մշակութային կապի կոմիտեի «Հայրենիքի ձայն» շաբաթաթերթում, նախ որպես ավագ գրական աշխատող, ապա՝ մշակույթի բաժնի վարիչ։ 1992-1998 թվականներին աշխատել է Հայաստանի նախագահի աշխատակազմում՝ որպես մամուլի ծառայության գլխավոր մասնագետ։ 1999 թվականից եղել է Հայաստանի կառավարությանն առընթեր տեղեկատվության և գրահրատարակչության վարչության գրահրատարակչության և պոլիգրաֆիայի բաժնի պետը։ 2011 թվականից աշխատել է Հայաստանի մշակույթի նախարարությունում, նախ որպես արվեստի վարչության պետի տեղակալ, ապա նույն վարչության պետ։ 2015-2016 թվականներին եղել է Հայաստանի սփյուռքի նախարարի մամուլի քարտուղարը։ 2017 թվականից աշխատում է Երևանի Եղիշե Չարենցի անվան գրականության և արվեստի թանգարանում։

## Ստեղծագործություններ
Սեյրանուհի Գեղամյանը գրել սկսել է դպրոցական տարիներից։ Նրա առաջին ստեղծագործությունները տպագրվել են «Պիոներ կանչ», «Ավանգարդ» թերթերում, «Գարուն» ամսագրում։ Նրա գեղարվեստական ակնարկները, հրապարակախոսական, գրականագիտական և արվեստաբանական հոդվածներն ու խոհագրությունները, պատմվածքները տպագրվել են Հայաստանի և սփյուռքի թերթերում ու ամսագրերում։

Գրքերի, գրքերի և ալբոմների առաջաբանների հեղինակ է, կազմել ու խմբագրել է ժողովածուներ։ Նրա պատմվածքներից թարգմանվել են ռուսերեն և արաբերեն։

### Երկեր
* «Ինչպես դառնալ կատարյալ» (2002)
* «Զրույցներ բարեկրթության մասին» (2003)
* «Հեռացող հիշատակներ» (2005)
* «Մանկական հանրագիտարան. Զրույցներ և փաստեր կենդանիների մասին» (2005)
* «Փոքրիկ պատմություններ մեծ արվեստագետների մասին» (2007)
* «Շարունակվող երկխոսություն» (2007)
* «Ես Հայաստանի Հանրապետության քաղաքացի եմ» (2008 թվական, 2010 թվական)
* «Աստծո առաքյալներից մեկը» (2011)
* «Գրեթե իրական հեքիաթ դաշտամկան մասին» (2015)
* «Նվիրում» (2016)
* «Բազմանկյուն» (2016)

## Թարգմանություններ

* Տաջիկական գրականության անթոլոգիա.- Երևան։ ՀԳՄ հրատ., 2009.- 231 էջ.- Բովանդ-ից՝ Որոշ ստեղծագործություններ։

## Պարգևներ
* Հայաստանի մշակույթի նախարարության պատվոգրեր
* «Գրիգոր Նարեկացի» հուշամեդալ, ոսկե մեդալ
* ՀԳՄ «Գրական վաստակի համար» մեդալ
* Հայաստանի սփյուռքի նախարարության «Մայրենիի դեսպան», Երախտագիտության մեդալներ
* «Մաշտոց» գրական-հասարակական միավորման «Վազգեն Առաջին Ամենայն Հայոց Կաթողիկոս» մեդալ
* Սփյուռքի մասին գրող լավագույն լրագրողի հավաստագիր, ԱՄՆ «Լա Վըրն» համալսարանի հայագիտական բաժին, 1990 
* «Հայ մշակույթի դեսպան» հավաստագիր, Գլենդելի «Մաշտոց» քոլեջ, 2006 
;Դասային աստիճան
* Հայաստանի քաղաքացիական ծառայության առաջին դասի խորհրդական

## Ծանոթագրություններ

## Արտաքին հղումներ
* Սեյրանուհի Գեղամյան. 100 տոկոսանոց հայը
* Հայ ժամանակից արվեստը փնտրտուքների մեջ է. Սեյրանուհի Գեղամյան
* ԶԱՐՄԱՆԱԼԻ ՀԱՅԵՐ / Սեյրանուհի ԳԵՂԱՄՅԱՆ

Կատեգորիա:ԵՊՀ շրջանավարտներ
Կատեգորիա:Հայ արձակագիրներ
Կատեգորիա:Հայ արվեստաբաններ
Կատեգորիա:Հայաստանի գրողների միության անդամներ
Կյուլանի ամրոց

**Կյուլանի ամրոց** (), միջնադարյան ամրոց, գտնվում է Շեր գավառի Կյուլան համայքնում։ Ամրոցը ներառված է Ֆրանսիայի պատմական հուշարձանների ցանկի մեջ։

## Պատմություն
Ամրոցը կառուցված է Արնոն գետի հովտի տակ գտնվող սանդղաձև խորշի վրա։ Ի սկզբանե այստեղ գտնվում էր փայտե ամրոց, որն ամբողջովին ավերվել է 10-րդ դարում։ Նոր ամրոցը պաշարվել և ավերվել է 1188 թվականին, Ֆիլիպ II Օգոստոսի կողմից։

Մինչև այսօր պահպանված ամրոցը սկսել է կառուցվել 12-րդ դարի վերջում-13-րդ դարի սկզբում։ Շինարարությունն ընթացել է մինչև 15-րդ դարը։ Վերածննդի ժամանաշրջանում ամրոցն աննշան ձևափոխություններ է կրել (օրինակ, փոխվել են լուսամուտները)։ Ֆրոնդայի ժամանակ, 1651 թվականին Ջուլիո Մազարինիին պատկանող ամրոցը մասամբ վնասվել է, տուժել են դոնժոնի վերևի հատվածներն ու պատերը։ 
Ամրոցն իր ժամանակին պատկանել է նաև ծովակալ Կյուլանին (1360-1444), Մաքսիմիլիեն դե Բետյունին, հերցոգ Սյուլիին (1599-1621) և Կոնդե արքայազներին։
Ֆրանսիական մեծ հեղափոխության ժամանակ ամրոցի տարածքը բաժանված է եղել մի քանի ընտանիքների մեջ, իսկ հենց ամրոցը վաճառվել է որպես պետական սեփականություն։
1956 թվականի հունիսի 2-ին ամրոցը ներառվել է Ֆրանսիայի պատմական հուշարձանների ցանկի մեջ։ Իր ժամանակին այս ամրոցում եղել են Ժաննա դ'Արկը, Լյուդովիկոս 11-րդը, հերցոգ Սյուլին, Ժորժ Սանդը և Էռնեստ Ռենանը։ 1926 թվականին մանկավարժի աշխատանքից թոշակի անցնելուց հետո Ֆիլիպ Էռնեստ Լեգրանդը (1866-1953) բնակություն է հաստատել ամրոցում, որտեղ անց է կացրել իր կյանքի մնացած տարիները։

## Ամրոցն այսօր
Ամրոցն այսօր լավ վիճակում է։ Այն վերանորոգվել է 1950-1980 թվականներին, դրա սեփականատեր Ժան Ֆերագյուի կողմից, ով մի քանի անգամ ամրոցում կազմակերպել է Պաբլո Պիկասոյի, Բեռնար Բյուֆեի, ֆլամանդական գոբելենի և մի շարք այլ ցուցահանդեսներ։ Ամրոցում պահպանվում էին փայտե պատկերասրահներ, որտեղից զինվորները քարերով հարվածում էին ամրոցը պաշարողներին, ինչպես նաև` 15-րդ դարի բուխարիներ։ Ամրոցի շուրջը 20-րդ դարում մշակվել են «միջնադարյան» այգիներ։
Այսօր ամրոցը պատկանում է հայր և որդի Ժան Պիեռին և Էդուարդ Մարկիին (, ):

## Ծանոթագրություններ

## Արտաքին հղումներ
* Official website in English 
* Picture on Culan website

Կատեգորիա:Ֆրանսիայի թանգարաններ
Օսմանջիկ

**Օսմանջիկ**, քաղաք Թուրքիայի Չորումի մարզում։ Գտնվում էր Ամասիա քաղաքից հյուսիս-արևելք։

## Պատմություն
Հանդիսանում էր գավառակի կենտրոն և գայմագամի նստավայր։ Ենթադրվում է, որ քաղաքը համապատասխանում է հին Պիմոլիսա քաղաքին։

## Բնակչություն
1912 թվականին ուներ 4000 բնակիչ։

## Պատմամշակութային կառույցներ
Քաղաքի հնագույն մասը շինված է գետի աջ աջի սեպաձև ժայռի ստորոտին։ Այդ ծայռը հնում բերդ է եղել։ Պահպանվել են բերդի, աշտարակների և պարսպի մնացորդները։ Ժայռաբլրի արևելյան կողմում կան վիմափոր մի քանի գերեզմաններ։ Քաղաքի հնությունները բյուզանդական շրջանի կառույցների մնացորդներ են։

## Տես նաև
* Սեբաստիայի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Տիագու Չոնեկ

**Տիագու Ռանգել Չոնեկ** (, ), բրազիլիական ծագմամբ լեհ ֆուտբոլիստ, ՍՊԱԼ ակումբի և Լեհաստանի հավաքականի պաշտպան։ 2016 թվականի Եվրոպայի առաջնության և 2018 թվականի աշխարհի առաջնության մասնակից։

## Ակումբային կարիերա
Չոնեկն իր կարիերան սկսել է «Կույաբա», «ԿՌԲ» և ինչպես նաև պորտուգալական «Բրագանսա» ակումբներում։ 2008 թվականին նա տեղափոխվել է «Յագելոնիա» ակումբ։ Սեպտեմբերի 12-ին՝ «Լոձ» ակումբի դեմ խաղի ժամանակ Չոնեկը կատարել է իր նորամուտը Լեհաստանի առաջնությունում։ 2009 թվականի մայիսի 8-ին՝ «Լեխիա» ակումբի դեմ խաղում Չոնեկը խփել է իր առաջին գոլը «Յագելոնիա» ակումբի կազմում։ Նույն տարում Տիագու Չոնեկը նվաճել է Լեհաստանի գավաթը։ 2012 թվականին նա տեղափոխվել է իտալական «Պադովա» ակումբ։ Սեպտեմբերի 3-ին՝ «Լիվորնո» ակումբի դեմ խաղում Չոնեկը կատարել է իր նորամուտը իտալական Սերիա Բ-ում։ 2013 թվականի ամռանը նա վարձավճարով տեղափոխվել է «Մոդենա» ակումբ։ Հոկտեմբերի 5-ին՝ «Էմպոլի» ակումբի դեմ խաղում Չոնեկը կատարել է իր նորամուտը նոր թիմի կազմում։ 2014 թվականի մարտի 4-ին «Պոդովա» ակումբի դեմ խաղում նա խփել է իր առաջին գոլը «Մոդենա» ակումբի կազմում։ Վարձավճարով հանդես գալու վերաբերյալ պայմանավորվածության ժամկետի ավարտից հետո Տիագուն ակումբի հետ կնքել է լիարժեք պայմանագիր։

2016 թվականի սկզբին Տիագու Չոնեկը տեղափոխվել է «Պալերմո» ակումբ։ Տրանսֆերի արժեքը կազմել է 350 հազար եվրո։ Ապրիլի 3-ին «Կիևո» ակումբի դեմ խաղում նա կատարել է իր նորամուտը իտալական Սերիա Ա-ում։

2018 թվականի սկզբին Տիագուն տեղափոխվել է ՍՊԱԼ ակումբ։ Հունվարի 21-ին՝ «Ուդինեզե» ակումբի դեմ խաղում նա կատարել է իր նորամուտը նոր ակումբի կազմում։ Ապրիլի 7-ին «Ատալանտա» ակումբի դեմ խաղում Չոնեկը խփել է իր առաջին գոլը ՍՊԱԼ ակումբի կազմում։

## Միջազգային կարիերա
2014 թվականի մայիսի 13-ին՝  Գերմանիայի հավաքականի դեմ ընկերական խաղում Չոնեկը կատարել է իր նորամուտը Լեհաստանի հավաքականի կազմում։

2016 թվականի ամռանը Չոնեկը հավաքականի հիմնական կազմում մասնակցել է Ֆրանսիայում կայացած Եվրոպայի առաջնությանը։ Մրցաշարում նա մասնակցել է Ուկրաինայի հավաքականի դեմ խաղին։

## Ձեռքբերումներ
**Ակումբային**

 **«Յագելոնիա»**
* Լեհաստանի գավաթակիր — 2009/2010

## Ծանոթագրություններ

## Արտաքին հղումներ
* Չոնեկի պաշտոնական Ինստագրամի էջը
* Չոնեկը transfermarkt-ում
* Չոնեկը soccerbase.com-ում
* Չոնեկը WhoScored.com կայքում
* Չոնեկը ՈՒԵՖԱ-ի պաշտոնական կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Ավելինոյի ֆուտբոլիստներ
Կատեգորիա:Բրագանսայի ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լեհ ֆուտբոլիստներ
Կատեգորիա:Լեհաստանի հավաքականի ֆուտբոլիստներ
Կատեգորիա:ԿՌԲ-ի ֆուտբոլիստներ
Կատեգորիա:Կույաբայի ֆուտբոլիստներ
Կատեգորիա:Մոդենայի ֆուտբոլիստներ
Կատեգորիա:Յագելոնիայի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Պադովայի ֆուտբոլիստներ
Կատեգորիա:Պալերմոյի ֆուտբոլիստներ
Կատեգորիա:ՍՊԱԼ-ի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կարլ Հոյն

**Կարլ Հոյն** (, ), գերմանացի մաթեմատիկոս, հայտնի է դիֆերենցիալ հավասարումների լուծումների տեսության, հատուկ գործառույթների և թվային մեթոդների վերաբերյալ իր ստեղծագործություններով։ Նրա պատվին իր անվանումն է ստացել Հոյնի հավասարումը, որի լուծումը Հոյնի ֆունկցիան է, ինչպես նաև Հոյնի մեթոդը՝ սովորական դիֆերենցիալ հավասարումների թվային լուծման համար։

## Կենսագրություն
Կարլ Հոյնը ծնվել է 1859 թվականի ապրիլի 3-ին Վիսբադեն քաղաքում։ Դպրոցն ավարտելուց հետո՝ 1878 թվականին, նա Գյոթինգենի համալսարանում սկսեց ուսումնասիրել մաթեմատիկա և փիլիսոփայություն։ 1880 թվականի ապրիլից մինչև հոկտեմբերը Էդուարդ Հեյնեի ղեկավարությամբ Հալլեում շարունակեց իր ուսումնասիրությունները։

Դրանից հետո Հոյնը վերադառնում է Գյոթենգեն և սկսում է աշխատել իր դիսերտացիայի վրա։ Նրա ղեկավարը Էրնեստ Շերինգն էր։ Նրա թեզը 1881 թվականին կոչվեց «Սյունակային ֆունկցիաները և Լամի ֆունկցիան որպես որոշիչներ»():

Դոկտորի աստիճան ստանալուց հետո Հոյնը ուսանել է Արևելյան Պրուսիայի Վելուի գյուղատնտեսական դպրոցում (ներկայիս Կալինինգրադի մարզի Զնամենսկ գյուղում)։ 1883-1885 թվականներին սովորել է  Անգլիայի Ուփինգհեմի դպրոցում, իսկ 1885-1886 թվականներին իր ուսումնառությունը շարունակել է Լոնդոնում։

1886 թվականի հուլիսին Հոյնը Մյունխենում ստացավ իրավասու դոկտորի աստիճան՝ ներկայացնելով իր «Երկրորդ կարգի գծային դիֆերենցիալ հավասարումներ, որոնց լուծումները կապված են շարունակական խմբերի ալգորիթմի միջոցով» ():

1886-1889 թվականները Հոյնը Մյունխենի համալսարանում ուսուցանում էր մաթեմատիկա։ Այդ ժամանակահատվածում նա նաև լույս է ընծայել «Երկրորդ կարգի ռիմանական ֆունկցիաների չորս կետերի տեսության վերաբերյալ» գիտական հոդվածը։

1890-1902 թվականներին Հոյնը դասավանդել է Բեռլինում։ 1900 թվականին նա ստացել է պրոֆեսորի կոչում, իսկ 1902-ին ընդունել է Կարլսրուեի Բարձրագույն տեխնիկական ինստիտուտիի (ներկայումս Կարլսրուեի տեխնոլոգիական ինստիտուտ) տեխնիկական մասնագիտության բաժնի վարիչ դառնալու առաջարկը։ Այնտեղ աշխատել է մինչև կենսաթոշակին անցնելը՝ մինչև 1922 թվականը։

## Գիտական գործունեություն
Ի պատիվ Կարլ Հոյնի գծային երկրորդ կարգի դիֆերենցյալ հավասարումը՝ իր չորս՝ z=0, 1, a և \infty կետերով, կոչվում է Հոյնի հավասարում և ունի հետևյալ տեսքը՝

\frac {{\rm d}^2 f}{{\rm d}z^2} + 
\left[\frac{\gamma}{z}+ \frac{\delta}{z-1} + \frac{\varepsilon}{z-a} \right] 
\frac {{\rm d}f}{{\rm d}z} 
+ \frac {\alpha \beta z -q} {z(z-1)(z-a)} f = 0,

որտեղ \alpha+\beta-\gamma-\delta-\varepsilon+1=0, իսկ *q* օժանդակ պարամետր է։ Այս հավասարման լուծումը կոչվում է Գոյնի ֆունկցիա։

## Ծանոթագրություններ

## Արտաքին հղումներ
* 

Կատեգորիա:19-րդ դարի գերմանացի մաթեմատիկոսներ
Կատեգորիա:20-րդ դարի գերմանացի մաթեմատիկոսներ
Կատեգորիա:Գերմանացի մաթեմատիկոսներ
Կատեգորիա:Գյոթինգենի համալսարանի շրջանավարտներ
Կատեգորիա:Մաթեմատիկոսներ այբբենական կարգով
Էստակադային կամուրջ (Կալինինգրադ)

**«Էստակադային կամուրջ»** (), 1972 թվականին կառուցված էստակադային կամուրջ Ռուսաստանի Կալինինգրադի մարզի Կալինինգրադ քաղաքում։

Կամուրջը տեղակայված է Պրեգոլյա գետի երկու ափերին և անցնում է քաղաքի պատմական շրջանով` «Իմմանուիլ Կանտի  կղզի» (նախկինում՝ Քյոնիգսբերգ քաղաքի մի մասը` «Կնայպհոֆ»)։ Հանդիսանում է Լենինսկի պողոտայի երթուղու մի մասը` քաղաքային տրանսպորտային կարևորագույն արտերիաներից մեկը։

Ավտոմեքենաների համար ունի չորս գիծ (երկուական յուրաքանչյուր ուղղությամբ), երկկողմանի տրամվայի գիծը մեջտեղում և հետիոտնային մայթեր եզրերի երկայնքով։

կամրջից դեպի «Իմմանուիլ Կանտի կղզի» կա հետիոտնային զառիթափ, ավտոմեքենաների համար վայրէջք չկա։
մինի|150px|Կալինինգրադի էստակադային կամրջի դիզայնի հատված
## Պատմություն
Էստակադային կամուրջը կառուցվել է 1972 թվականին Քյոնիգսբերգի յոթ կամուրջներից երկուսի փոխարեն։

## Հասարակական տրանսպորտ
Կալինինգրադի հանրային տրանսպորտի բոլոր տեսակների երթուղիներն անցնում են կամրջով. տրամվայի սպասարկման գիծ (տրամվայի երթևեկությունը վերականգնվել է 2010 թվականի հուլիսի 17-ից), տրոլեյբուսի երթուղին, ինչպես նաև ավտոբուսի և տաքսիների մեծ թվաքանակ։

## Տես նաև
* Երկրորդ էստակադային կամուրջ (Կալինինգրադ)
## Ծանոթագրություններ

Կատեգորիա:Կալինինգրադի կամուրջներ
Կատեգորիա:1972 հիմնադրված կամուրջներ
Էդսոն Օմար Ալվարես

**Էդսոն Օմար Ալվարես Վելասկես** (, ), մեքսիկացի ֆուտբուլիստ, «Ամերիկա» ակումբի և Մեքսիկայի ազգային հավաքականի  պաշտպան։

## Ակումբային կարիերա
Ալվարեսը «Ամերիկա» ակումբի սան է։ 2016 թվականի հոկտեմբերի 25-ին՝ Մեքսիկայի գավաթի խաղարկության շրջանակներում անցկացվող «Միներոս դե Սակատեկաս» ակումբի դեմ խաղում Ալվարեսը կատարել է իր նորամուտը թիմի կազմում։ Հոկտեմբերի 30-ին «Սանտոս Լագունա» ակումբի դեմ խաղում նա կատարել է իր նորամուտը Մեքսիկայի առաջնությունում։ Դեկտեմբերի 26-ին ՈՒԱՆԼ Տիգրես ակումբի դեմ խաղում Ալվարեսը խփել է իր առաջին գոլը «Ամերիկա» ակումբի կազմում։

## Միջազգային կարիերա
2017 թվականի փետրվարի 9-ին՝ Իսլանդիայի հավաքականի դեմ ընկերական խաղում Ալվարեսը կատարել է իր նորամուտը Մեքսիկայի հավաքականում՝ հանդիպման երկրորդ խաղակեսում փոխարինելով Խեսուս Մոլինային։

2017 թվականին Ալվարեսը Մեքսիկայի երիտասարդական հավաքականի կազմում մասնակցել է Կոստա Ռիկայում կայացած Հյուսիսային Ամերիկայի երիտասարդական առաջնությանը։ Մրցաշարում նա մասնակցել է Անտիգուա և Բարբուդայի, Կանադայի, ԱՄՆ-ի, Սալվադորի և Հոնդուրասի հավաքականների դեմ խաղերին։

Նույն տարում Ալվարեսը մասնակցել է Հարավային Կորեայում կայացած աշխարհի երիտասարդական առաջնությանը, որի ընթացքում խաղացել է Վանուատուի, Գերմանիայի, Վենեսուելայի, Սենեգալի և Անգլիայի հավաքականների դեմ խաղերին։ Վենեսուելայի դեմ խաղում Ալվարեսը գրավել է հակառակորդի դարպասը։

2017 թվականին Ալվարեսը դարձել է ԿՈՆԿԱԿԱՖ-ի ոսկե գավաթի դափնեկիր։ Մրցաշարում նա մասնակցել է Սալվադորի, Կյուրասաոյի, Հոնդուրասի և երկու անգամ էլ Ճամայկայի հավաքականնեի դեմ խաղերին։

2018 թվականին Ալվարեսը մասնակցել է Ռուսաստանում անցկացվող աշխարհի առաջնությանը։ Մրցաշարում նա մասնակցել է Գերմանիայի, Հարավային Կորեայի, Շվեդիայի և Բրազիլիայի հավաքականների դեմ խաղերին։

### Գոլերը Մեքսիկայի հավաքականում

## Ձեռքբերումներ
**Միջազգային**

 **[[Մեքսիկայի ֆուտբոլի ազգային հավաքական|Մեքսիկա]]**
*  ԿՈՆԿԱԿԱՖ-ի ոսկե գավաթ — 2017

## Ծանոթագրություններ

## Արտաքին հղումներ
* Վիճակագրությունը soccerway կայքում
* Ֆուտբոլիստի էջը sports.ru կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Այաքսի ֆուտբոլիստներ
Կատեգորիա:Մեքսիկայի հավաքականի ֆուտբոլիստներ
Կատեգորիա:Մեքսիկացի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ավագների խորհուրդ

250px|մինի|Թոմաս Անդրե Մարի Բուքերո դը Վոլինյին Ավագների խորհրդի անդամի համազգեստով
**Ավագների խորհուրդ** (), ֆրանսիական Վերին պալատը՝ ըստ 3-րդ տարվա սահմանադրության Ավագների խորհուրդը գործել է Դիրեկտորիայի ժամանակներում՝ 1795 թվականի օգոստոսի 22-ից մինչև 1799 թվականի նոյեմբերի 9-ը։ Բաղկացած էր 250 անդամներից, որոնք ընտրվում էին դեպարտամենտներում հատուկ այդ նպատակով անցկացվող ընտրողների ժողովներում  40-ից ոչ ցածր տարիք ունեցող, ամուսնացած և առնվազն վերջին 15 տարում Ֆրանսիայում բնակված անձանցից։ Ընդ որում՝ խորհրդի կազմը յուրաքանչյուր տարի մեկ երրորդով նորացվում էր։
250px|մինի|ձախից|Ավագների խորհրդի նիստ
Ավագների խորհուրդն իր նիստերն անցկացնում էր Թյուիլրիում, սկզբում՝ Մանեժում, իսկ որոշ ժամանակ անց՝ Բուրբոնյան պալատում։ Խորհուրդն ընտրում էր նախագահ և քարտուղար ոչ ավելի, քան մեկ ամիս ժամկետով։ Նրանք, ինչպես նաև խորհրդի բոլոր անդամները, աշխատավարձ էին ստանում։

Ավագների խորհուրդը հաստատում կամ մերժում էր 500-ի խորհրդի ներկայացրած որոշումները, ընդ որում՝ անպայմանորեն ամբողջությամբ և առանց ուղղումների։ Հավանության արժանացած որոշումները ստանում էին օրենքի կարգավիճակ և ենթակա էին անվերապահ կատարման, իսկ մերժվածները կարող էին վերստին քննարկման ու հաստատման ներկայացվել առնվազն մեկ տարի անց միայն։

Ինքը՝ ավագների խարհուրդը օրենսդրական նախաձեռնությամբ օժտված չէր։ Իրավունք ուներ անհրաժեշտության դեպքում փոխելու Օրենսդրական կորպուսի կեցավայրը՝ նախապես նշելով նոր տեղը և կորպուսի հերթական նիստի անցկացման օրն ու ժամը։

Օրենսդրական գործունեության հետ մեկտեղ Ավագների խորհուրդը 500-ի խորհրդի կողմից ներկայացված ցուցակից ընտրում էր հինգ դիրեկտոր, որոնք գործադիր իշխանության գործառույթներ էին համատեղ իրականացնում։ Ընտրված հինգ դիրեկտորների և 500-ի խորհրդի անդամների պես՝ Ավագների խորհրդի անդամները ևս կրում էին պաշտոնեական հատուկ համազգեստ ու գլխարկ։

Ավագների խորհրդի գործունեությունը դադարեցվել է 1799 թվականին՝ բրյումերի 18-ի հեղաշրջումից հետո։

Օրենսդրական այս մարմնի անվան հիմքում ընկած է Senat բառի ֆրանսերեն թարգմանությունը։

## Ծանոթագրություններ

## Գրականություն
* 

## Արտաքին հղումներ
*Ministries 1700-1870, comprenant la liste complète des présidents du Conseil des Anciens

Կատեգորիա:1795 հիմնադրումներ Ֆրանսիայում
Կատեգորիա:Կազմալուծված վերին պալատներ